APROBACIÓN DAS BASES REGULADORAS DA SEGUNDA EDICIÓN DOS PREMIOS PROVINCIAIS Á XUVENTUDE PARA O ANO 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/03/2018)

A deputada, en virtude das competencias delegadas pola Presidencia, en aplicación da Resolución presidencial de 25 de abril de 2016 (núm. de rexistro 2016007829), ditou Resolución con data 22 de febreiro de 2018, con número de rexistro 2018003157, pola que se aproban as Bases reguladoras da segunda edición dos Premios Provinciais á Xuventude 2018. Esta convocatoria rexerase polas seguintes A Deputación de Pontevedra, a través do Servizo de Cohesión Social e Xuventude, pon en marcha a segunda convocatoria dos Premios Provinciais á Xuventude, co ánimo de promover o talento e o potencial da mocidade da nosa provincia. Esta convocatoria está dirixida ás e aos mozos de idades comprendidas entre os 16 e os 35 anos de idade, nas modalidades de iniciativa social, iniciativa empresarial, blogs, educación en valores, traballo musical, traballo literario breve e fotografía orixinal. Os premios que se convocan están dotados cun importe de vinte e dous mil (22.000,00) euros nas seguintes categorías: *O importe do premio poderá destinarse a unha entidade ou fin social que a persoa premiada considere, sempre que así o faga constar mediante certificación por escrito. *O importe do premio deberá destinarse na súa totalidade á adquisición de material, saídas educativas, proxectos escolares, bolsas para o alumnado ou calquera outra actividade que teña relación directa coa programación do centro.3.1. Poderán optar a estes premios as persoas físicas e xurídicas que cumpran cos seguintes requisitos, segundo a categoría do premio ao que se opte: 3.1.1. Persoas físicas, para todas as categorías excepto a 4 3.1.2. Persoas xurídicas, para as categorías 1 e 2 3.1.3. Centro docente, para a categoría 4 3.1.4. Grupo musical, para a categoría 5 3.2. A participación supón a aceptación total das condicións fixadas nestas bases, e só a Deputación, a través do Servizo de Cohesión Social e Xuventude, está facultada para dirimir calquera controversia derivada da súa interpretación, ademais de para decidir a suspensión dunha das especialidades no caso de que non haxa unha participación mínima de cinco (5) solicitantes.3.3. A institución provincial queda eximida de calquera responsabilidade derivada do plaxio ou de calquera outra transgresión da lexislación vixente na que poidan incorrer as persoas participantes relacionada coa propiedade intelectual.4.1. As persoas participantes poderán concursar nunha ou en varias categorías cun único proxecto en cada unha delas.4.2. Os proxectos ou traballos presentados deberán ser orixinais, entendendo por traballo ou proxecto orixinal aquel que non foi copiado, reproducido, nin imitado, en todo ou en parte, doutro anterior.4.3. Toda a información, documentos, datos, memoria, proxecto etc. que se presenten en papel deberán entregarse tamén obrigatoriamente en soporte dixital (CD, USB etc.). 4.4. Os proxectos presentaranse de forma anónima, fóra das categorías 1, 2, 3 e 4, axustándose ás seguintes características, en función da categoría do premio ao que se opte.4.5.1. Poderá ser un proxecto individual xestionado de maneira autónoma ou formar parte dunha organización que conte con outros proxectos que estean en funcionamento.4.5.2. As candidaturas deberán presentar o seu proxecto axustándose, como mínimo, ao que se indica a continuación: — Descrición da iniciativa posta en marcha pola que se opta ao premio, que terá unha extensión máxima de 5 páxinas a unha soa cara cos seguintes apartados: 4.5.3. Valoraranse, entre outros aspectos, a claridade, a concreción e a innovación da iniciativa, ademais da súa proxección e impacto social. Teranse en conta aquelas medidas destinadas a favorecer a igualdade, a promoción e a inclusión social das persoas.4.6.1. As candidaturas deberán presentar o seu proxecto, axustándose, como mínimo, ao que se indica a continuación: Descrición da iniciativa empresarial posta en marcha pola que se opta ao premio. A extensión máxima será de 5 páxinas a unha soa cara, e incluirá os seguintes apartados: 4.6.2. Valoraranse, entre outros aspectos, a claridade, a concreción e a innovación da iniciativa, ademais da súa proxección e impacto social. Tamén se terán en conta aquelas medidas destinadas a favorecer a igualdade de xénero na empresa, así como as medidas para favorecer a inclusión e a conciliación laboral e familiar. Poderanse presentar nesta categoría todos os blogs que promovan a educación a través das novas tecnoloxías: blogs de contido educativo, asesoramento, formación, voluntariado etc. de actualización frecuente, participativos e con polo menos 10 entradas editadas.4.7.1. As candidaturas deberán presentar o seu proxecto tal e como se indica: A descrición e as características expoñeranse nun máximo de 2 páxinas, a unha soa cara, conforme ao modelo que se detalla a continuación: 4.7.2. Valoraranse aspectos como a orixinalidade dos temas propostos, a claridade dos contidos, o impacto social; tamén que promovan a igualdade, a educación en valores, a formación, o asesoramento, as actividades de voluntariado, culturais e deportivas dirixidas á mocidade, entre outros, e acreditarase a súa actualización frecuente.4.8.1. As candidaturas deberán presentar o seu proxecto tal e como se indica: Poderán optar a este premio os centros educativos de educación secundaria da provincia de Pontevedra que presenten iniciativas de educación en valores executadas durante os cursos escolares 2016/2017 ou 2017/2018 que teñan como fin a promoción da igualdade entre mulleres e homes, fundamentalmente, a través do desenvolvemento de habilidades para a identificación e o rexeitamento dos estereotipos sexistas que contribúen a perpetuar as desigualdades de xénero, ademais da adopción de medidas encamiñadas á prevención da violencia de xénero e a resolución pacífica de conflitos, ou calquera outra temática encamiñada a promover valores entre a mocidade, facilitar o seu compromiso social, convivencia e formación. A descrición e as características expoñeranse axustándose ao modelo establecido no cadro que se describe a continuación, sen que poida superar as 5 páxinas a unha soa cara: 4.8.2. Valoraranse aspectos coma o fomento da tolerancia, o respecto, a non violencia, a educación en valores e a formación e o desenvolvemento en intelixencia emocional e habilidades sociais executadas durante os últimos tres cursos escolares, que teñan como fin a consecución da non violencia en todos os ámbitos da vida persoal, familiar e social, ademais da prevención do acoso escolar e o ciberacoso. O xurado valorará, entre outros aspectos, a claridade, a concreción e a innovación dos proxectos e traballos presentados, e a súa proxección e impacto social, ademais da activa participación e implicación do alumnado, apreciando, en liñas xerais, a súa contribución á resolución pacífica de conflitos, a integración social e a prevención da violencia.4.9.1. As candidaturas poderán presentar un único tema instrumental ou con letra (en calquera idioma), cunha duración mínima dun minuto e máxima de cinco.4.9.2. As candidaturas deberán presentar o seu traballo tal e como se indica: Co CD ou formato dixital no que se presente o traballo entregarase a letra (debidamente mecanografada). 4.9.3. O xurado valorará, entre outros aspectos, a orixinalidade, a calidade do tema musical, da letra (cando a teña), a música e a interpretación.4.10.1. Narrativa As candidaturas poderán presentar un relato, conto etc., de temática e estilo libre, en galego ou castelán e coas seguintes características: O xurado valorará, entre outros aspectos, a correcta utilización da gramática, o uso de figuras retóricas ou literarias, a calidade, a temática etc.4.10.2. Poesía As candidaturas poderán presentar unha poesía, de temática e estilo libre, en galego ou castelán e coas seguintes características: O xurado valorará, entre outros aspectos, a correcta utilización da gramática, o uso de figuras retóricas ou literarias, a calidade, a temática etc.4.10.3. As candidaturas deberán presentar o seu traballo tal e como se indica: 4.11.1. As candidaturas poderán presentar unha fotografía orixinal e inédita en tamaño 15 x 20 cm (cuxo orixinal pode ter outras medidas), de temática libre, obtida por calquera técnica, en branco e negro ou cor, tomada con cámara dixital ou con sistemas tradicionais, sen composicións nin montaxes. Non se admitirán as fotografías realizadas con dispositivos móbiles. As obras serán entregadas obrigatoriamente das dúas formas seguintes: 4.11.1. As candidaturas deberán presentar o seu traballo tal e como se indica: Quedan excluídos do concurso: A contía consignada para estes premios ascende a vinte e dous mil (22.000,00) euros, con cargo á aplicación 18/231.2311.481.01 do Orzamento provincial.7.1. Admitirase só unha solicitude por cada persoa e categoría de premio.7.2. Coa finalidade de garantir o anonimato dos proxectos, as solicitudes e proxectos presentaranse segundo o procedemento que se indica a continuación: 7.2.1. Preinscrición a través de formulario web: unha vez aberto o prazo de presentación de solicitudes, realizarase a preinscrición a través de www.depo. gal.7.2.2. Documentación: xunto co xustificante electrónico xerado durante o proceso de preinscrición, deberase achegar a seguinte documentación: a) Para as categorías 1, 2, 3 e 4 (Iniciativa social, Iniciativa empresarial, Blogs, Educación en valores), non anónimas: 7.2.3. Para as categorías 5, 6 e 7 (Traballo musical, Traballo literario e Fotografía) de carácter anónimo: 7.3. Unha vez recibida a solicitude no Rexistro da Deputación, a persoa solicitante recibirá un SMS no seu teléfono móbil indicándolle a validación da súa solicitude e o código asignado ao seu proxecto.7.4. Presentación do proxecto: unha vez recibido o código, a persoa solicitante deberá entregar o proxecto no Rexistro xeral da institución provincial, en sobre pechado, xunto co modelo 231.080 SIA 687338 debidamente cuberto, no que deberá constar obrigatoriamente a seguinte información: 7.5. O Servizo de Novas Tecnoloxías da Deputación custodiará o emparellamento do código de inscrición co código xerado unha vez validada a solicitude ata que se coñeza o ditame do xurado, momento no que se realizará o dobre emparellamento de códigos e se coñecerá a autoría dos traballos premiados.8.1. O prazo de presentación de solicitudes será de dous meses contados a partir da publicación do extracto desta convocatoria no Boletín Oficial da provincia de Pontevedra (BOPPO). 8.2. As persoas solicitantes poderán presentar o xustificante electrónico xerado durante o proceso de preinscrición, xunto coa documentación establecida nas bases para cada unha das categorías, en calquera das oficinas de rexistro da Deputación ou mediante o Rexistro electrónico (sede. depo. es), de conformidade co establecido no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). En caso de enviarse a solicitude por correo postal (ao Rexistro xeral da Deputación) o envío deberá ser certificado co selo de Correos para garantir que a data de remisión está incluída no prazo de presentación de solicitudes desta convocatoria. As solicitudes remitidas por correo que non cumpran este requisito consideraranse para todos os efectos como presentadas no mesmo día en que teñan entrada no Rexistro da Deputación, independentemente da data de presentación na oficina de Correos.8.3. Se na solicitude de preinscrición se apreciasen defectos rectificables ou falta de documentación, o Servizo de Cohesión Social e Xuventude requiriralle á persoa solicitante que no prazo de 10 días emende a falta ou complete os documentos preceptivos, indicando que, no caso de non o facer, se considerá desistida na súa petición, de conformidade co establecido no artigo 68 da LPACAP.9.1. A selección e concesión dos premios obxecto desta convocatoria realizarase por proposta dun xurado nomeado e presidido pola presidenta da Deputación ou a deputada ou deputado en quen delegue.9.2. O xurado estará integrado por representantes da Deputación e por profesionais de recoñecido prestixio en cada unha das categorías dos premios, axustando a súa actuación ao disposto para os órganos colexiados na Lei 40/2015, de 1 de outubro, de réxime xurídico do sector público.9.3. O xurado poderá declarar deserto calquera dos premios se considera que ningún dos traballos presentados a concurso reúne os méritos suficientes para ser premiado.9.4. Na composición do xurado procurarase que haxa unha presenza equilibrada de mulleres e homes.9.5. Os membros do xurado percibirán os gastos de desprazamento que legalmente puidesen corresponderlles, que se estiman nun total de 500,00 € con cargo á aplicación orzamentaria 18/231.2311.226.06.9.6. A composición do xurado farase pública en www.depo. gal unha vez finalizado o prazo de presentación de solicitudes.9.7. As súas decisións son inapelables.9.8. Unha vez revisadas polo Servizo de Cohesión Social e Xuventude, as solicitudes que non cumpran os requisitos establecidos nestas bases non serán admitidas a trámite e ditarase a oportuna resolución. As demais solicitudes serán remitidas ao xurado, que examinará e valorará as diferentes obras, propoñerá a adxudicación dos premios e redactará a proposta de resolución, que quedará recollida nunha acta.9.9. A decisión do xurado farase pública a través de www.depo. gal unha vez entregados os premios nun acto que se celebrará no último trimestre do ano.10.1. A Deputación comunicaralles ás persoas autoras dos proxectos finalistas en cada unha das categorías a data e a hora do acto de entrega dos premios, co fin de que poidan asistir a este ou designar a persoa que as representará en caso de non poder estar presentes.10.2. Os proxectos premiados quedarán en posesión da Deputación, que poderá levar a cabo as accións que considere oportunas encamiñadas á súa difusión, facéndose constar sempre a autoría.10.3. As persoas participantes aceptan, coa presentación dos seus proxectos a estes premios, a colaboración con esta institución nas accións de difusión que se organicen e a cesión dos dereitos de edición á Deputación.10.4. O feito de participar nestes premios supón a autorización das persoas participantes para expoñer, reproducir ou publicar a imaxe ou contido das obras presentadas por calquera medio que se xulgue oportuno, sen máis limitacións que as derivadas do R. d. l.1/1996, de 12 de abril, polo que se aproba o Texto refundido da Lei de propiedade intelectual. As autoras ou autores quedarán comprometidos a realizar as modificacións necesarias nos documentos finais e a fornecer os arquivos de código fonte necesarios para que poidan ser publicados total ou parcialmente no formato máis adecuado. As e os gañadores deberán achegar a certificación do número de conta bancaria na que se ingresará o importe de cada un dos premios. Así mesmo, de acordo co establecido no artigo 101 da Lei 35/2006, de 28 de novembro, do imposto da renda das persoas físicas, a retención que se lles practicará ás persoas premiadas que sexan persoas físicas será do 15 % do seu importe. No suposto de ser menor de idade, a nai, o pai ou a persoa que exerza a titoría legal deberá indicar que autoriza a Deputación ao pagamento do premio, no caso de que fose concedido. A devolución dos proxectos presentados e non premiados efectuarase a petición das súas autoras ou autores ou das persoas debidamente autorizadas, no prazo dun mes contado desde o momento en que se faga pública a decisión do xurado. Unha vez transcorrido ese prazo sen que estes fosen retirados entenderase que as súas autoras ou autores renuncian á súa devolución en favor da Deputación, que poderá destruílos ou darlles o destino que considere máis oportuno. Para a retirada dos proxectos, que será sempre por conta da autora ou autor, deberá acreditarse a titularidade do proxecto solicitado mediante a presentación do DNI e, no caso de que o recolla unha persoa distinta, esta deberá estar debidamente autorizada pola candidata ou candidato e terá que presentar un escrito de autorización e exhibir o DNI de ambas. A falsidade nos datos achegados polas persoas participantes no concurso dará lugar á exclusión inmediata do proxecto presentado. Se esta se puxese de manifesto con posterioridade á resolución do concurso e o proxecto afectado resultase premiado o premio obtido quedará sen efecto e procederase, no seu caso, ao reintegro das cantidades percibidas por tal concepto. A participación nesta convocatoria implica a plena aceptación destas bases, sen ningún tipo de reservas, ademais de todas as resolucións que adopte a Deputación. En todo o non previsto nestas bases o xurado queda facultado para resolver as dúbidas que se presenten e adoptar os acordos que se estimen necesarios para o efecto. Pontevedra, 26 de febreiro de 2018 A deputada delegada O secretario Digna Rosa Rivas Gómez Carlos Cuadrado Romay